
DR.30.11.2020 1 

  
MALAYSIA 

DEWAN RAKYAT 

PARLIMEN KEEMPAT BELAS 

PENGGAL KETIGA 

MESYUARAT KETIGA 

Isnin, 30 November 2020 

Mesyuarat dimulakan pada pukul 10.00 pagi 

DOA 

[Timbalan Yang di-Pertua (Dato’ Mohd Rashid Hasnon) 
mempengerusikan Mesyuarat] 

 

 

Tuan Karupaiya a/l Mutusami [Padang Serai]: Tuan Yang di-Pertua, sebelum 
pertanyaan, saya ada masalah di kawasan saya dan saya ingin mengemukakan 
sekarang. 

Timbalan Yang di-Pertua [Dato’ Mohd Rashid Hasnon]: Boleh tunggu 
selepas satu jam sesi soal jawab lisan... 

Tuan Karupaiya a/l Mutusami [Padang Serai]: Tidak. Sikit saja, sikit saja Tuan 
Yang di-Pertua sebab ini mustahak untuk rakyat.  

Seorang Ahli: [Berucap tanpa menggunakan pembesar suara] Boleh, boleh.  

Tuan Karupaiya a/l Mutusami [Padang Serai]: Bagi saya. Ini disebabkan 
rakyat seksa di sana. Dua ke tiga minit saja.  

Timbalan Yang di-Pertua [Dato’ Mohd Rashid Hasnon]: Saya bagi satu minit 
saja.  

Tuan Karupaiya a/l Mutusami [Padang Serai]: Okey, okey. Terima kasih Tuan 
Yang di-Pertua. PKPD telah dilaksanakan di kawasan saya di Padang Serai mulai 27 
November hingga 10 Disember 2020.  

Penduduk setempat telah berdepan dengan beberapa masalah seperti bantuan 
makanan tidak disediakan dan urusan pembelian makanan juga dihadkan. Tambahan 
pula, kawasan tersebut telah dilanda banjir kilat pada 28 November 2020 yang telah 
menyukarkan lagi hidup penduduk di kawasan tersebut. Pada masa yang sama, bagi 
orang yang memerlukan rawatan kritikal seperti dialisis juga mengalami kesukaran untuk 
meneruskan rawatan tersebut. 

Bagi saya, sebelum melaksanakan PKPD di sesuatu kawasan, biarlah ada 
persiapan dan perancangan yang rapi dan teliti dengan mengambil kira kebajikan 
masyarakat. Terima kasih, Tuan Yang di-Pertua.  

 

JAWAPAN-JAWAPAN LISAN BAGI PERTANYAAN-PERTANYAAN 

 

1. Tuan Shaharizukirnain bin Abd Kadir [Setiu] minta Menteri Alam Sekitar dan 
Air menyatakan tahap penglibatan para graduan dalam inisiatif program Jana Graduan 
Usahawan Hijau (JAGUH) bagi memastikan kempen kesedaran dan partisipasi golongan 
muda dalam bidang ekonomi hijau. 

 Menteri Alam Sekitar dan Air [Dato’ Tuan Ibrahim bin Tuan Man]: Bismillahi 
Rahmani Rahim. Alhamdulillah wassalatu wassalamu a'la Rasulillah. Selamat pagi 
semua dan semoga pagi ini kita sentiasa diberkati Allah SWT. Insya-Allah.  

 Memulakan perbahasan ataupun perbincangan kita di Dewan yang mulia ini, 
saya ingin menarik perhatian pada soalan pertama yang dibangkitkan Ahli Parlimen 
Setiu. Untuk makluman Tuan Yang di-Pertua dan seluruh ahli Majlis, program Jana 
Graduan Usahawan Hijau (JAGUH) adalah program yang dilaksanakan oleh Malaysian 
Green Technology and Climate Change Centre (MGTC) iaitu sebuah agensi di bawah 
Kementerian Alam Sekitar dan Air.  



Tuan Karupaiya a/l Mutusami [Padang Serai]: Tuan Yang di-Pertua, sebelum pertanyaan, saya ada masalah di kawasan saya dan saya ingin mengemukakan sekarang. Timbalan Yang di-Pertua [Dato' Mohd Rashid Hasnon]: Boleh tunggu selepas satu jam sesi soal jawab lisan... Tuan Karupaiya a/l Mutusami [Padang Serai]: Tidak. Sikit saja, sikit saja Tuan Yang di-Pertua sebab ini mustahak untuk rakyat. Seorang Ahli: [Berucap tanpa menggunakan pembesar suara] Boleh, boleh. Tuan Karupaiya a/l Mutusami [Padang Serai]: Bagi saya. Ini disebabkan rakyat seksa di sana. Dua ke tiga minit saja. Timbalan Yang di-Pertua [Dato' Mohd Rashid Hasnon]: Saya bagi satu minit saja. Tuan Karupaiya a/l Mutusami [Padang Serai]: Okey, okey. Terima kasih Tuan Yang di-Pertua. PKPD telah dilaksanakan di kawasan saya di Padang Serai mulai 27 November hingga 10 Disember 2020. Penduduk setempat telah berdepan dengan beberapa masalah seperti bantuan makanan tidak disediakan dan urusan pembelian makanan juga dihadkan. Tambahan pula, kawasan tersebut telah dilanda banjir kilat pada 28 November 2020 yang telah menyukarkan lagi hidup penduduk di kawasan tersebut. Pada masa yang sama, bagi orang yang memerlukan rawatan kritikal seperti dialisis juga mengalami kesukaran untuk meneruskan rawatan tersebut. Bagi saya, sebelum melaksanakan PKPD di sesuatu kawasan, biarlah ada persiapan dan perancangan yang rapi dan teliti dengan mengambil kira kebajikan masyarakat. Terima kasih, Tuan Yang di-Pertua. JAWAPAN-JAWAPAN LISAN BAGI PERTANYAAN-PERTANYAAN. 1. Tuan Shaharizukirnain bin Abd Kadir [Setiu] minta Menteri Alam Sekitar dan Air menyatakan tahap penglibatan para graduan dalam inisiatif program Jana Graduan Usahawan Hijau (JAGUH) bagi memastikan kempen kesedaran dan partisipasi golongan muda dalam bidang ekonomi hijau. Menteri Alam Sekitar dan Air [Dato' Tuan Ibrahim bin Tuan Man]: Bismillahi Rahmani Rahim. Alhamdulillah wassalatu wassalamu a'la Rasulillah. Selamat pagi semua dan semoga pagi ini kita sentiasa diberkati Allah SWT. Insya-Allah. Memulakan perbahasan ataupun perbincangan kita di Dewan yang mulia ini, saya ingin menarik perhatian pada soalan pertama yang dibangkitkan Ahli Parlimen Setiu. Untuk makluman Tuan Yang di-Pertua dan seluruh ahli Majlis, program Jana Graduan Usahawan Hijau (JAGUH) adalah program yang dilaksanakan oleh Malaysian Green Technology and Climate Change Centre (MGTC) iaitu sebuah agensi di bawah Kementerian Alam Sekitar dan Air.